Dec 28,2018
'బిజినెస్‌మెన్‌' బ్యాంకు ఖాతాలు సీజ్‌
నవతెలంగాణ వాణిజ్య విభాగం: సూపర్‌ స్టార్‌ మహేశ్‌ బాబుకు జీఎస్టీ విభాగం గురువారం అనూహ్య షాకిచ్చింది. బిజినెస్‌మెన్‌ ఫేమ్‌ మహేశ్‌ బాబు ప్రకటనల ద్వారా వచ్చిన ఆదాయానికి సర్వీస్‌ ట్యాక్స్‌ చెల్లించకపోవడంతో ఆయన బ్యాంకు ఖాతాలను స్తంభింపజేసింది. 2007-08 ఏడాది ప్రకటనల ఆదాయానికి గానూ ప్రిన్స్‌ మహేశ్‌ బాబు ఐటీ విభాగానికి రూ.18.5 లక్షలు బకాయి చెల్లించలేదని సమాచారం. బకాయిలకు సంబంధించి వడ్డీ, పెనాల్టీలను కూడా ప్రిన్స్‌ చెల్లించాల్సి ఉంది. దీంతో బకాయి మొత్తం దాదాపు రూ.73.5 లక్షలకు చేరింది. టాలీవుడ్‌ సూపర్‌ స్టార్‌గా ఎదిగిన మహేశ్‌ బాబు 2005 నుంచి వాణిజ్య ప్రకటనల్లో నటిస్తున్నారు. కానీ వాటి ద్వారా సమకూరిన ఆదాయానికి ఆయన సర్వీస్‌ ట్యాక్స్‌ చెల్లించలేదు. దీంతో మహేశ్‌ బాబుకు చెందిన ఐసీఐసీఐ, యాక్సిస్‌ బ్యాంకు ఖాతాలను ఐటీ స్తంభింపజేసిందని తెలుస్తోంది. దీనిపై మహేశ్‌బాబు స్పందించలేదు.
మీ స్నేహితులకు రికమెండ్ చెయ్యండి